ग्रीन एनर्जी, ट्रांसमिशन और टोटल गैस 5-5% टूटे; सेंसेक्स 18 अंक गिरकर बंद हुआ
BSE NSE Sensex Today, Stock Market Latest Updates  मिलेजुले ग्लोबल मार्केट संकेतों के चलते घरेलू शेयर बाजार की शुरुआत आज यानी मंगलवार (21 फरवरी) को फ्लैट हुई है। सेंसेक्स और निफ्टी मामूली
भारतीय शेयर बाजार में हफ्ते के दूसरे कारोबारी दिन, यानी मंगलवार (21 फरवरी 23) को गिरावट देखने को मिली। सेंसेक्स 18 अंक गिरकर 60,672 के स्तर पर बंद हुआ। वहीं निफ्टी में भी 17 अंकों की गिरावट रही। यह 17,826 के स्तर पर बंद हुआ। लगातार दूसरे दिन मार्केट में यह गिरावट आई है। सेंसेक्स के 30 शेयरों में से 17 शेयरों में गिरावट और 13 में तेजी रही।
अडाणी ग्रुप के 10 शेयरों में से 7 में गिरावट 
अडाणी ग्रुप के 10 शेयरों में से 7 में गिरावट है। फ्लैगशिप कंपनी अडाणी एंटरप्राइजेज 3.55% गिरा है।ग्रीन एनर्जी, ट्रांसमिशन, विल्मर और टोटल गैस 5-5% टूटे हैं। गुप के सीमेंट स्टॉक ACC में 1.23% की गिरावट और अंबुजा सीमेंट में 0.16% की तेजी रही। मीडिया कंपनी NDTV भी करीब 0.38% बढ़कर बंद हुआ। अडाणी पोर्ट्स में 0.74% और अडाणी पावर 5% बढ़कर बंद हुआ।
ग्रुप का मार्केट कैप 100 बिलियन डॉलर से नीचे पहुंचा
शेयरों में लगातार गिरावट के चलते अडाणी ग्रुप का मार्केट कैपिटलाइजेशन गिरकर 100 बिलियन डॉलर से भी नीचे पहुंच गया है। रिपोर्ट के मुताबिक, ग्रुप की 10 कंपनियों का मार्केट कैप मंगलवार को गिरकर 8,20,915 करोड़ रुपए रह गया है।
इतना ही नहीं फोर्ब्स की रियल टाइम बिलियनेयर्स लिस्ट के मुताबिक, गौतम अडाणी की नेटवर्थ सिर्फ 46.7 बिलियन डॉलर रह गई है। अडाणी को बीते 24 घंटे में 2.9 बिलियन डॉलर का नुकसान हुआ है। अब वे दुनिया के अमीरों की लिस्ट में 26वें नंबर पर पहुंच गए हैं।
अडाणी ग्रुप ने SBI का 1,500 करोड़ रुपए का कर्ज चुकाया
इस बीच हिंडनबर्ग रिपोर्ट के असर को कम करने और निवेशकों का भरोसा कायम रखने के लिए अडाणी ग्रुप अब अलग रणनीति पर काम कर रहा है। ग्रुप अब अपना पूरा फोकस कर्ज के भुगतान और कैश बचाने पर कर रहा है। इसके साथ ही ग्रुप ने अपनी विस्तार योजनाओं पर ब्रेक लगाने का फैसला भी किया गया है।
इसका ताजा उदाहरण पीटीसी इंडिया डील से कदम पीछे खींचना है। सोमवार को ही ग्रुप की ओर से जारी एक बयान में जानकारी शेयर की गई थी कि अडानी पोर्ट्स एंड स्पेशल इकॉनमिक जोन (APSEZ) ने SBI का 1,500 करोड़ रुपए का कर्ज चुका दिया है।
अपोलो हॉस्पिटल-कोल इंडिया निफ्टी का टॉप लूजर
अडाणी एंटरप्राइजेज, अपोलो हॉस्पिटल, कोल इंडिया, बजाज-ऑटो, टाटा मोटर्स, HDFC लाइफ, अल्ट्राटेक सीमेंट, BPCL, सन फार्मा और UPL समेत निफ्टी-50 के 30 शेयरों में गिरावट देखने को मिली। वहीं NTPC, ब्रिटानिया, टाटा स्टील, रिलायंस, पावर ग्रिड, अडाणी पोर्ट्स, सिप्ला और HDFC समेत निफ्टी के 20 शेयरों में तेजी रही।
PSU बैंक सेक्टर में 1.79% की गिरावट
NSE के 11 सेक्टोरल इंडेक्स में से 9 में गिरावट देखने को मिली। PSU बैंक सेक्टर में सबसे ज्यादा 1.79% की गिरावट रही। रियल्टी सेक्टर में 1.20% की गिरावट आई है। वहीं बैंक, ऑटो, IT, मीडिया, मेटल, फार्मा और प्राइवेट बैंक सेक्टर में भी मामूली गिरावट दिखी। सिर्फ फाइनेंशियल सर्विसेज और FMCG सेक्टर में तेजी रही।
सोमवार को 311 अंक गिरा था सेंसेक्स
शेयर बाजार में हफ्ते के पहले कारोबारी दिन, यानी सोमवार (20 फरवरी 23) को गिरावट देखने को मिली। सेंसेक्स 311 अंक गिरकर 60,691 के स्तर पर बंद हुआ। वहीं निफ्टी में भी 99 अंकों की गिरावट रही। यह 17,844 के स्तर पर बंद हुआ। सेंसेक्स के 30 शेयरों में से 20 शेयरों में गिरावट और 10 में तेजी रही।